ระเบียบศาลรัฐธรรมนูญระเบียบศาลรัฐธรรมนูญว่าด้วยหลักเกณฑ์และวิธีการปรับเงินเดือนของข้าราชการสำนักงานศาลรัฐธรรมนูญพ.ศ. ๒๕๕๘[๑] โดยที่เป็นการสมควรกำหนดระเบียบศาลรัฐธรรมนูญว่าด้วยหลักเกณฑ์และวิธีการปรับเงินเดือนของข้าราชการสำนักงานศาลรัฐธรรมนูญเพื่อให้ข้าราชการสำนักงานศาลรัฐธรรมนูญได้รับเงินเดือนในอัตราที่เท่าเทียมกับข้าราชการพลเรือนสามัญและข้าราชการประเภทอื่นที่มีคุณวุฒิและระยะเวลาการรับราชการในลักษณะเดียวกันตามที่ได้มีการเปลี่ยนแปลงระบบการกำหนดตำแหน่งและการได้รับเงินเดือนของข้าราชการสำนักงานศาลรัฐธรรมนูญให้เป็นในลักษณะเช่นเดียวกับข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. ๒๕๕๑อาศัยอำนาจตามความในมาตรา ๖ วรรคหนึ่ง (๒) (๑๑) และมาตรา ๗แห่งพระราชบัญญัติสำนักงานศาลรัฐธรรมนูญ พ.ศ. ๒๕๔๒ ประกอบมาตรา ๑๓๘แห่งพระราชบัญญัติระเบียบข้าราชการพลเรือน พ.ศ. ๒๕๕๑ และข้อ ๘ ข้อ ๙ และข้อ ๑๔ของระเบียบศาลรัฐธรรมนูญว่าด้วยการบริหารงานบุคคล พ.ศ. ๒๕๕๗คณะตุลาการศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบศาลรัฐธรรมนูญว่าด้วยหลักเกณฑ์และวิธีการปรับเงินเดือนของข้าราชการสำนักงานศาลรัฐธรรมนูญพ.ศ. ๒๕๕๘ข้อ ๒ ระเบียบนี้ให้ใช้บังคับตั้งแต่วันที่๑ ตุลาคม ๒๕๕๓ เป็นต้นไปข้อ ๓ การบรรจุและแต่งตั้งบุคคลเข้ารับราชการเป็นข้าราชการสำนักงานศาลรัฐธรรมนูญตั้งแต่วันที่ ๑ ตุลาคม ๒๕๕๓ให้ได้รับเงินเดือนตามบัญชีอัตราเงินเดือนตามคุณวุฒิที่ ก.พ. รับรองตามเอกสารแนบท้าย๑ (ก) หรือเอกสารแนบท้าย ๑ (ข) ของหนังสือสำนักงาน ก.พ. ด่วนที่สุด ที่ นร๑๐๐๘.๑/ว ๓๑ ลงวันที่ ๑๗ กันยายน ๒๕๕๓ข้อ ๔ ข้าราชการสำนักงานศาลรัฐธรรมนูญที่ได้รับการบรรจุและแต่งตั้งก่อนวันที่ ๑ ตุลาคม ๒๕๕๓ ให้ได้รับการปรับอัตราเงินเดือนตามเอกสารแนบท้าย ๓ (ก)หรือเอกสารแนบท้าย ๓ (ข) ของหนังสือสำนักงาน ก.พ. ด่วนที่สุด ที่ นร ๑๐๐๘.๑/ว ๓๑ลงวันที่ ๑๗ กันยายน ๒๕๕๓ข้อ ๕ การบรรจุและแต่งตั้งบุคคลเข้ารับราชการเป็นข้าราชการสำนักงานศาลรัฐธรรมนูญตั้งแต่วันที่ ๑ มกราคม ๒๕๕๕ ให้ได้รับเงินเดือนตามบัญชีอัตราเงินเดือนตามคุณวุฒิที่ก.พ. รับรองตามเอกสารแนบท้าย ๑ (ก) หรือเอกสารแนบท้าย ๑ (ข) ของหนังสือสำนักงานก.พ. ด่วนที่สุด ที่ นร ๑๐๐๘.๑/ว ๓ ลงวันที่ ๒๑ มีนาคม ๒๕๕๕ข้อ ๖ ข้าราชการสำนักงานศาลรัฐธรรมนูญที่ได้รับการบรรจุและแต่งตั้งก่อนวันที่ ๑ มกราคม ๒๕๕๕ ให้ได้รับการปรับอัตราเงินเดือนตามเอกสารแนบท้าย ๓ (ก)หรือเอกสารแนบท้าย ๓ (ข) ของหนังสือสำนักงาน ก.พ. ด่วนที่สุด ที่ นร ๑๐๐๘.๑/ว ๓ลงวันที่ ๒๑ มีนาคม ๒๕๕๕ข้อ ๗ การบรรจุและแต่งตั้งบุคคลเข้ารับราชการเป็นข้าราชการสำนักงานศาลรัฐธรรมนูญตั้งแต่วันที่ ๑ เมษายน ๒๕๕๕ ให้ได้รับเงินเดือนตามบัญชีอัตราเงินเดือนตามคุณวุฒิตามบัญชีเอกสารแนบท้าย ๑ (ก) หรือเอกสารแนบท้าย ๑ (ข) ของหนังสือสำนักงาน ก.พ.ด่วนที่สุด ที่ นร ๑๐๐๘.๑/ว ๓ ลงวันที่ ๒๑ มีนาคม ๒๕๕๕ข้อ ๘ การบรรจุและแต่งตั้งบุคคลเข้ารับราชการเป็นข้าราชการสำนักงานศาลรัฐธรรมนูญตั้งแต่วันที่ ๑ มกราคม ๒๕๕๖ ให้ได้รับเงินเดือนตามบัญชีอัตราเงินเดือนตามคุณวุฒิตามบัญชีเอกสารแนบท้าย ๑ (ก) หรือเอกสารแนบท้าย ๑ (ข) ของหนังสือสำนักงาน ก.พ. ที่นร ๑๐๐๘.๑/ว ๒๐ ลงวันที่ ๒๗ ธันวาคม ๒๕๕๕ข้อ ๙ ข้าราชการสำนักงานศาลรัฐธรรมนูญที่ได้รับการบรรจุและแต่งตั้งก่อนวันที่ ๑ มกราคม ๒๕๕๖ให้ได้รับการปรับอัตราเงินเดือนตามบัญชีอัตราเงินเดือนตามคุณวุฒิตามบัญชีเอกสารแนบท้าย ๓ (ก) หรือเอกสารแนบท้าย ๓ (ข) ของหนังสือสำนักงาน ก.พ. ที่นร ๑๐๐๘.๑/ว ๒๐ ลงวันที่ ๒๗ ธันวาคม ๒๕๕๕ข้อ ๑๐ การบรรจุและแต่งตั้งบุคคลเข้ารับราชการเป็นข้าราชการสำนักงานศาลรัฐธรรมนูญตั้งแต่วันที่ ๑ มกราคม ๒๕๕๗ ให้ได้รับเงินเดือนตามบัญชีอัตราเงินเดือนตามคุณวุฒิตามบัญชีเอกสารแนบท้าย ๑ (ง) หรือเอกสารแนบท้าย ๑ (จ) ของหนังสือสำนักงาน ก.พ. ที่นร ๑๐๐๘.๑/ว ๒๐ ลงวันที่ ๒๗ ธันวาคม ๒๕๕๕ข้อ ๑๑ ข้าราชการสำนักงานศาลรัฐธรรมนูญที่ได้รับการบรรจุและแต่งตั้งก่อนวันที่ ๑ มกราคม ๒๕๕๗ให้ได้รับการปรับอัตราเงินเดือนตามบัญชีอัตราเงินเดือนตามคุณวุฒิตามบัญชีเอกสารแนบท้าย ๓ (ง) หรือเอกสารแนบท้าย ๓ (จ) ของหนังสือสำนักงาน ก.พ. ที่นร ๑๐๐๘.๑/ว ๒๐ ลงวันที่ ๒๗ ธันวาคม ๒๕๕๕ข้อ ๑๒ การปรับอัตราเงินเดือนตามหลักเกณฑ์และวิธีการที่ก.พ. กำหนด ตามข้อ ๓ ถึงข้อ ๑๑หากต้องมีการแก้ไขคำสั่งเลื่อนขั้นเงินเดือนข้าราชการ ในช่วงระยะเวลาตั้งแต่ ๑ตุลาคม ๒๕๕๓ - ๑ ตุลาคม ๒๕๕๗ให้ใช้ผลการประเมินประสิทธิภาพและประสิทธิผลตามที่ข้าราชการผู้นั้นเคยได้รับอยู่เดิมเป็นฐานในการปรับอัตราเงินเดือนของข้าราชการสำนักงานศาลรัฐธรรมนูญให้สอดคล้องตามพระราชกฤษฎีกาการปรับอัตราเงินเดือนของข้าราชการ(ฉบับที่ ๓) พ.ศ. ๒๕๕๐ หรือพระราชกฤษฎีกาการปรับอัตราเงินเดือนของข้าราชการ(ฉบับที่ ๔) พ.ศ. ๒๕๕๔ แล้วแต่กรณีข้อ ๑๓ การปรับอัตราเงินเดือนตามหลักเกณฑ์และวิธีการที่ก.พ. กำหนดตามข้อ ๓ ถึงข้อ ๑๑ แล้วแต่กรณีหากไม่มีอัตราเงินเดือนในขั้นที่ตรงกันตามพระราชกฤษฎีกาการปรับอัตราเงินเดือนของข้าราชการ(ฉบับที่ ๓) พ.ศ. ๒๕๕๐ หรือพระราชกฤษฎีกาการปรับอัตราเงินเดือนของข้าราชการ (ฉบับที่๔) พ.ศ. ๒๕๕๔ แล้วแต่กรณีให้ปรับเงินเดือนให้ได้รับอัตราเงินเดือนขั้นใกล้เคียงที่ต่ำกว่าเว้นแต่การปรับเงินเดือนกรณีอัตราแรกบรรจุตามข้อ ๓ ข้อ ๕ ข้อ ๗ ข้อ ๘ และข้อ ๑๐หากไม่มีอัตราเงินเดือนที่ตรงกันให้ปรับเงินเดือนแรกบรรจุโดยให้ได้รับอัตราเงินเดือนขั้นใกล้เคียงที่สูงกว่าข้อ ๑๔ กรณีข้าราชการสำนักงานศาลรัฐธรรมนูญที่ได้รับการปรับอัตราเงินเดือนตามข้อ๓ ถึงข้อ ๑๑ แล้วแต่กรณีและได้รับการแต่งตั้งให้ดำรงตำแหน่งในระดับที่สูงขึ้นในช่วงระยะเวลาตั้งแต่ ๑ตุลาคม ๒๕๕๓ - ๑ มกราคม ๒๕๕๗ หากต้องมีการแก้ไขคำสั่งการให้ได้รับเงินเดือนให้ข้าราชการสำนักงานศาลรัฐธรรมนูญได้รับเงินเดือนในอันดับของตำแหน่งที่ได้รับแต่งตั้งให้สูงขึ้นในอัตราที่เท่ากันในกรณีที่ไม่มีอัตราเงินเดือนที่เท่ากันให้ได้รับในอัตราขั้นใกล้เคียงที่สูงกว่าข้อ ๑๕ กรณีอัตราเงินเดือนของข้าราชการสำนักงานศาลรัฐธรรมนูญที่ได้รับอยู่ไม่ถึงอัตราขั้นต่ำของการได้รับการปรับเงินเพิ่มตามคุณวุฒิตามข้อ๓ ถึงข้อ ๑๑ให้ข้าราชการสำนักงานศาลรัฐธรรมนูญผู้นั้นได้รับการปรับในอัตราเดียวกับผู้ที่มีอัตราเงินเดือนอยู่ในระดับขั้นต่ำสุดของการได้รับการปรับเงินเพิ่มตามคุณวุฒิตามที่ ก.พ. กำหนดข้อ ๑๖ หากมีกรณีการปรับอัตราเงินเดือนตามหลักเกณฑ์และวิธีการที่กำหนดตามข้อ๓ ถึง ข้อ ๑๑ แล้ว ทำให้ข้าราชการสำนักงานศาลรัฐธรรมนูญผู้ใดได้รับเงินเดือนน้อยกว่าที่ได้รับอยู่เดิมให้ข้าราชการสำนักงานศาลรัฐธรรมนูญผู้นั้นได้รับเงินเดือนในอัตราเท่าเดิมข้อ ๑๗ หากมีกรณีการปรับอัตราเงินเดือนตามหลักเกณฑ์และวิธีการที่กำหนดตามข้อ๓ ถึงข้อ ๑๑ แล้ว ทำให้ข้าราชการสำนักงานศาลรัฐธรรมนูญผู้ใดมีอัตราเงินเดือนเต็มขั้นในระดับตำแหน่งที่ดำรงอยู่ตามพระราชกฤษฎีกาการปรับอัตราเงินเดือนของข้าราชการ(ฉบับที่ ๓) พ.ศ. ๒๕๕๐ หรือพระราชกฤษฎีกาการปรับอัตราเงินเดือนของข้าราชการ(ฉบับที่ ๔) พ.ศ. ๒๕๕๔ แล้วแต่กรณี ทำให้ไม่สามารถปรับอัตราเงินเดือนเพิ่มได้อีกให้ถือว่าข้าราชการผู้นั้นได้รับอัตราเงินเดือนขั้นสูงสุดของระดับตำแหน่งที่ดำรงอยู่ข้อ ๑๘ ข้าราชการสำนักงานศาลรัฐธรรมนูญซึ่งโอนมาจากข้าราชการตามกฎหมายอื่น ซึ่งเคยได้รับการปรับเงินเพิ่มตามคุณวุฒิตามหลักเกณฑ์และวิธีการตามหนังสือสำนักงาน ก.พ. ด่วนที่สุด ที่ นร ๑๐๐๘.๑/ว ๓๑ ลงวันที่ ๑๗ กันยายน ๒๕๕๓หนังสือสำนักงาน ก.พ. ด่วนที่สุด ที่ นร ๑๐๐๘.๑/ว ๓ ลงวันที่ ๒๑ มีนาคม ๒๕๕๕และหนังสือสำนักงาน ก.พ. ที่ นร ๑๐๐๘.๑/ว ๒๐ ลงวันที่ ๒๗ ธันวาคม ๒๕๕๕ ครบถ้วนแล้วไม่มีสิทธิได้รับการปรับเงินเดือนตามระเบียบนี้ข้อ ๑๙ ข้าราชการสำนักงานศาลรัฐธรรมนูญที่ได้รับแต่งตั้งให้ดำรงตำแหน่งประเภทใดสายงานใดระดับใด ในวันที่ ๒ ตุลาคม ๒๕๕๗ให้ได้รับเงินเดือนไม่ต่ำกว่าขั้นต่ำของระดับเงินเดือนสำหรับตำแหน่ง ประเภท สายงานและระดับที่ได้รับแต่งตั้งตามบัญชีท้ายของพระราชบัญญัติระเบียบข้าราชการพลเรือนพ.ศ. ๒๕๕๑ข้าราชการสำนักงานศาลรัฐธรรมนูญที่ได้รับเงินเดือนไม่ถึงขั้นต่ำของระดับตามบัญชีท้ายพระราชบัญญัติระเบียบข้าราชการพลเรือนพ.ศ. ๒๕๕๑ ให้ดำเนินการตามหลักเกณฑ์และวิธีการที่กำหนดตามหนังสือสำนักงาน ก.พ. ที่นร ๑๐๐๘/ว ๑๗ ลงวันที่ ๑๑ ธันวาคม ๒๕๕๑ เรื่องหลักเกณฑ์และวิธีการปรับเงินเดือนและเงินประจำ ตำแหน่งข้าราชการพลเรือนสามัญเข้าตามบัญชีท้ายพระราชบัญญัติระเบียบข้าราชการพลเรือนพ.ศ. ๒๕๕๑ข้อ ๒๐ ให้ประธานศาลรัฐธรรมนูญเป็นผู้รักษาการตามระเบียบนี้และคณะตุลาการศาลรัฐธรรมนูญ (อ.ศร.)มีอำนาจตีความและวินิจฉัยชี้ขาดปัญหาที่เกิดขึ้นเกี่ยวกับการปฏิบัติและการบังคับใช้ระเบียบนี้ประกาศณ วันที่ ๓ กรกฎาคม พ.ศ. ๒๕๕๘นุรักษ์มาประณีตประธานศาลรัฐธรรมนูญปริยานุช/ผู้จัดทำ๑๓ กรกฎาคม๒๕๕๘ปุณิกา/ผู้ตรวจ๕ สิงหาคม ๒๕๕๘[๑] ราชกิจจานุเบกษาเล่ม ๑๓๒/ตอนที่ ๖๑ ก/หน้า ๓๘/๑๐ กรกฎาคม ๒๕๕๘